Pia Pounds

Pia Pounds, azaalibwa Tracy Kirabo, munayuganda omuwandiisi w'ennyimba amanyiddwa ennyo olw'ekika ky'omuziki nga electronic dance, RnB ne Afrobeat. Muzannyi wa firimu era munnabyabusuubuzi.

Yafuna okumanyibwa okw'enjawulo ku mutendera gw'ensi yona olw'oluyimba lwe olwa Tupaate, oluyimba luno lwatambula nnyo nerumanyika era lwakozesebwa mu muzannyo ogw'ebitundu ogwa Netflix ogumanyiddwa ennyo nga Young, Famous & African, ekyamufuula omuyimbi omukyala omunnayuganda asoose okufuna ekitiibwa ng’ekyo. 

 Obuto bwe n’eby'emirimu 
Yazaalibwa nga 8 mu mwezi Ogw'ekkuminogumu mu 1996 e Gomba n’akuzibwa ssenga we oluvannyuma lw’okufa kwa nnyina ng’alina emyaka 2 egy’obukulu. Pounds yakula ng’akola emirimu egy’enjawulo okusobola okweyimirizaawo, okusonda ssente z’essomero ate n’okufuna ssente z’okuyimba. Yalaga ebitone bye eby’okuyimba okuva mu buto ng’ayita mu kuyimba n’amazina. Azze ayimba butereevu mu Uganda, UAE, Kenya, Rwanda ne South Sudan. 

Mu 2011, Pounds yasooka kumanyibwa mu kisaawe ky'okuyimba ku myaka 14 ng'ali mu ssiniya n'oluyimba lwe olwatuumibwa "Just the Way You Are" lweyakola ne Ragga dee . Yawummula eby’okuyimba n’akomawo n’amaliriza ssiniya. 

Yakomawo mu by’okuyimba ng’akyali muyizi mu mwaka ogw'okubiri mu yunivasite mu 2017.  Ekibiina kya Eddy Kenzo ekya muziki ekirimu abayimbi ekiyitibwa Big Talent Entertainment label mu 2018 kyamuwa endagaano.    Wansi wa Big Talent,Pound yeyongera okufulumya endala nga Tubawe ne Wawangula.   Yagaana okuza obuggya endagaano n'ekibiina kino ekya Big Talent Entertainment natandikka okufulumya ennyimba endala nga ali yekka mu 2019.   Oluvannyuma yegatta ne pulodyusa Kuseim nebatandikawo Pia Pounds Limited ne African Bureau of Music (ABM)  gyeyafulumiza ennyimba ez'enjawulo eziwerako omuli Tupaate ne Bitimba .

Alubaamu ye okuli ennyimba entonotono gye yatuuma Tupaate ye yakulemberako ku lukalala lw'abayimbi abamanyiddwa ennyo mu Uganda okugeza "Apple Music Top 100 Uganda 2023", oluyimba lwe "Tupaate" lwe lumu ku luyimba olwakozesebwa mu muzannyo gwa Netflix oguyitibwa Young, Famous and African .  "Tupaate RMX" (nga mulimu Eddy Kenzo ne McAfrika ) yali Trace Muzik "Oluyimba lw'omwaka".

 Byakola nga bizinensi 
Pia Pounds agaziyizza omulimu gwe okusukka ku kuyimba n’agenda mu by’obusuubuzi. Ye nnannyini Fancy Fancier, edduuka ly’emisono erisangibwa ku Shop F17 Ivory Mall, e Bunga mu Uganda.  Edduuka lino likoze erinnya olw’okutunda engoye ez’omulembe n'emisono, ekiraga okwagala kwa Pia yennyini eri emisono n’okukola dizayini. Okugatta ku ekyo, yali omu ku baatandikawo ekitongole kya African Bureau of Music,   omukutu ogugenderera okutumbula ennyimba n’ebitone bya Africa.

 Olukalala lw'ennyimba ze 

 Ennyimba ze 

 "Each Other"
 "Ndi Single"
 "Ingino"
 "Love you More".
 "Big Budget".
 "Style lweyakola ne John Blaq".
 "Tupaate"
 "Bitimba"
 "Taala".
 "Tupaate" (Mu Jazz)
 "Wawangula".
 "Wakikuba".
 "Tupaate" (n'omuyimbi Eddy Kenzo ne McAfrika )
 "Wanting me".
 "Selection".
 "Kasonda"
 "Slay Farmer".
 "Byompa" (n'omuyimbi Fik Fameica )
 "Wuuba"
 "Big Love".
 "Yo Body".
 "Delicious" 
 "Sili Muyaaye"
 "Easy"

 Ebituukiddwaako n’engule 

 2021: Janzi Awards - Tupaate – Oluyimba lw’omwaka olusinga. 
 2021: Janzi Awards - Vidiyo eyasinga mu mwaka 
 2022/2023: ASFA (Abryanz) - Omuyimbi Omukyala Asinga Omusono 

 Okulwanirira liigi ya Uganda Premier League (UPL) n'omupiira gwa Uganda 
Pounds akutte eddaala ery’enjawulo mu ngeri gyakolaganamu n'abantu ng’alaga obuwagizi obw’amaanyi eri omupiira gwa Uganda. Akozesezza emikutu gimukwanira wala n’okulabika mu lujjudde lw'abawagizi nga beetegekera omupiira gwa AFCON 2025 ogw’okusunsulamu ne South Afrika nga 15 omwezi Ogw'ekkuminogumu 2024. 

Mu kiwandiiko kye yakola ku mukutu gwe ogwa Twitter nga 7 Ogwokuna mu 2024, essira yaliteeka ku kulaga omupiira gwa Uganda ogusinga obunene  ogwa liigi yababinywera eya Uganda Premier League okulagibwa ku mpewo. Pulezidenti wa FUFA Moses Magogo Hassim yeeyama okumuwagira olw'okuwagira n'okuwandiika ebikwata ku liigi ya Uganda Premier . https://twitter.com/MosesMagogo/status/1776968343884308592?t=0gdCjnMwqkF97qwiKn7CbQ&s=19

 Laba na bino 

 Naira Ali
 Halima Namakula
 Veronica Lugya

 Ebijuliziddwamu 


Category:Pages with unreviewed translations